| Første, andre, tredje, fjerde og femte slag ved Kawanakajima |
| --- |
| Slaget i 1561 |
| 

|  |  |
| --- | --- |
| Dato | 1553, 1555, 1557, 1561 og 1564 |
| Sted | Kanwanakajima i Shinano-provinsen, Japan, i dag Nagano i Nagano-prefekturet36°38'55,00"N 138°11'40,99"Ø |
| Resultat | Taktisk seier til Uesugi, strategisk seier til Takeda |

 |
| Stridende parter |
|  Takeda-klanens styrker | Uesugi-klanens styrker |
| Kommandanter og ledere |
|  Takeda Shingen   Yamamoto Kansuke †  Kōsaka Masanobu,  andre | Uesugi Kenshin,  Kakizaki Kageie,  Uesugi Norimasa,  Murakami Yoshikiyo,  andre |
| Styrker |
| **1. slag**: 10 000  **2. slag**: 12 000  **3. slag**: 23 000  **4. slag**: 20 000 | **1. slag**: 8 000  **2. slag**: 8 000  **3. slag**: 10 000  **4. slag**: 13 000 |
| Tap |
| Opptil 17 600, sannsynligvis rundt 4000, inkludert: Takeda Nobushige,  Morozumi Torasada,  Yamamoto Kansuke,  Hajikano Tadatsugu | Opptil 9 400, sannsynligvis rundt 3000, inkludert:  Shida Yoshitoki,  Shoda Sadataka |

**Slagene ved Kawanakajima** (japansk: 川中島の戦い; *Kawanakajima no tatakai*) ble utkjempet i sengoku-perioden i Japan mellom Takeda Shingen, daimyō over Shinano-provinsen og Uesugi Kenshin, daimyō over Kai-provinsen på Kawanakajimasletta nord i Shinano-provinsen, hvor byen Nagano ligger i dag. 

De fem største slagene fant sted i 1553, 1555, 1557, 1561 og 1564. Det fjerde slaget var det største, og det mest kjente, og ble utkjempet den 10. september 1561. 

Slagene startet etter Shingen hadde erobra Shinano og utvist Murakami Yoshiharu og Ogasawara Nagatoki, som dro til Kenshin for å få hjelp mot Shingen.

Slagene
-------

*Det første slaget* ble utkjempet juni 1553. Intet stort slag ble utkjempet. 

*Det andre slaget,* kjent som *slaget ved Saigawa* ble utkjempet i 1555. Kenshin prøvde flere ganger å ta Asahiyama-festningen holdt av Takedas allierte, Kurita-klanen, men ble slått tilbake. Deretter møttes de to hærene på Kawanakajimasletta, hvor de ventet i flere måneder på at den andre skulle angripe. Slaget ble unngått ved at begge lederne dro på grunn av affærer i sine hjemprovinser. 

*Det tredje slaget* fant sted i 1557, da Shingen tok Katsurayama-festningen. Han prøvde deretter å ta Iiyama-borgen, men trakk seg bort da Kenshin ledet en hær ut av Zenkō-ji-tempelet. 

*Det fjerde slaget* var et av de største og taktisk mest interessante i hele sengoku-perioden. Kenshin dro fra Kasugayama-festningen med 18 000 krigere, fast bestemt på å ødelegge Takeda Shingen. Shingen dro fra Kōfu med 16 000 menn, og fikk med seg 4000 flere mens han dro gjennom Shinano. En av Shingens viktigste offiserer i dette slaget, Yamamoto Kansuke, angrep Uesugi-styrkene alene, og ble truffet av opp til åtti kuler før han ble tvunget til å begå selvmord. Takeda Shingen og Uesugi Kenshin skal selv ha møttes på slagmarken i dette slaget. Til slutt trakk Uesugi-styrkene seg bort. Da hadde Takeda mistet rundt 4000 soldater, inkludert mange av Shingens generaler, og også hans bror, Takeda Nobushige og hans onkel, Morozumi Torasada. Uesugihæren mistet rundt 3000 soldater. 

*Det femte slaget* fant sted i 1564. For femte og siste gang møttes Kenshin og Shingen på Kawanakajima. Hærene deres utkjempet små trefninger i seksti dager, før begge trakk seg bort. 

|  |  |
| --- | --- |
| Oppslagsverk/autoritetsdata | GND **·** LCCN **·** NDL
 |